QORTI ĊIVILI – PRIM'AWLA Rikors Ġuramentat Nru.: 1305/2007 MH Illum, 4 ta' Diċembru 2019 Joseph Marsham Bouhlel (I.D. 020305 M) f'ismu proprju u għan-nom tal- L-Avukat Dr. Charmaine Caruana Brandon u l-PL Daniel Farrugia Randon li b' digriet tat- 13 ta' Novembru 2018 ġew maħtura bħala kuraturi deputati sabiex jirrappreżentaw l-eredi mhux magħrufa ta' Jennie Marsham Bouhlel, armla ta' Giovanni sive John Marsham Bouhlel, li mietet fil-15 t'Ottubru 2006 Rat ir-rikors ġuramentat ta' l-atturi tad-29 ta' Ottubru 2018 li permezz tiegħu "ILLI l-kontendenti huma l-komproprjetarji kollha tal-fond ossija 112, "Cherry House", Stuart Street, Xlendi, Il-Munxar, kif soġġetta għar-rata ta' ċens annwu u perpetwu ta' €11.65, kompriża l-arja u l-bejt relattiv, altrimenti libera u franka, u bid-drittijiet u l-pertinenzi kollha tagħha ["il- proprjeta'"]; ILLI, permezz ta' kuntratt ta' diviżjoni fl-atti tan-nutar Dottor Carmelo Giuseppe Greenaway tal-14 t'Awwissu 1937, il-proprjeta' kienet ġiet assenjata in kwantu għal 1⁄2 indiviż lil Rose sive Rosa sive Rosina Marsham Bouhlel, u in kwantu għal 1⁄2 ieħor indiviż, ossija 1 ILLI fil-5 ta' Mejju 1966 mietet Rose sive Rosa sive Rosina Marsham Bouhlel u s-sehem tagħha ta' 1⁄2 indiviż mill-proprjeta' iddevolva, in kwantu għal nofsu, ossija 1⁄4 indiviż, fuq Anna Rita sive Annie Marsham Bouhlel, u in kwantu għan-nofs l-ieħor fuq Emmanuel sive Manuele Marsham Bouhlel u Giovanni 8⁄ indiviż kull wieħed; ILLI fid-9 t'Ottubru 1979 miet Emmanuel sive Manuele Marsham Bouhlel u s- sehem tiegħu ta' 1⁄4 indiviż mill-proprjeta' iddevolva fuq Carmelo sive Lino 12⁄ indiviż kull wieħed; ILLI fis-27 ta' Ġunju 1978 miet Carmelo sive Lino Marsham Bouhlel, u għalhekk is-sehem spettanti lilu mill-wirt ta' Emmanuel sive Manuele 12⁄ indiviż, iddevolva fuq it-tifla tiegħu Selina ILLI Victor Marsham Bouhlel miet fil-11 t'Awwissu 1958, u s-sehem tiegħu ta' 1 8⁄ indiviż mill-proprjeta' iddevolva fuq martu Maria Antonia sive Mary Marsham Bouhlel li, minn naħa tagħha, ikkonċediet l-istess sehem, b'titolu ta' donazzjoni, lil Anna Rita sive Annie Marsham Bouhlel; ILLI Anna Rita sive Annie Marsham Bouhlel mietet fis-16 ta' Jannar 1997, u s- sehem tagħha ta' 1⁄2 indiviż mill-proprjeta' iddevolva fuq Andrew Marsham 6⁄ indiviż kull wieħed; ILLI wara l-mewt ta' Giovanni Marsham Bouhlel, s-sehem tiegħu ta' 1⁄4 indiviż mill-proprjeta' iddevolva fuq martu Jennie Marsham Bouhlel, li mietet nhar il- 15 t'Ottubru 2006, u li l-eredi tagħha għadhom sallum mhux magħrufha; ILLI nhar il-15 ta' Settembru 2006 miet Andrew Marsham Bouhlel, u s-sehem tieghu ta' 1 6⁄ indiviż mill-proprjeta' iddevolva fuq martu Joyce Marsham Bouhlel li, minn naha tagħha, ikkonċediet l-istess sehem, b'titolu ta' donazzjoni, lil Joseph Marsham Bouhlel u lil Anthony Marsham Bouhlel, f'sehem 12⁄ indiviż kull wieħed; ILLI, għalhekk, illum il-ġurnata, l-proprjeta' tappartjeni in kwantu għal 1 3⁄ indiviż kull wieħed lil Joseph Marsham Bouhlel u lil Anthony Marsham Bouhlel rispettivament, in kwantu ghal 1 12⁄ indiviż lil Selina Marsham Bouhlel, u in kwantu għal 1⁄4 indiviż lill-eredi mhux magħrufa ta' Jennie Marsham Bouhlel; ILLI permezz ta' konvenju tat-22 t'Ottubru 2018, l-esponenti wiegħdu u obbligaw ruħhom illi jbiegħu u jittrasferixxu l-proprjeta' lil Philip George Serracino Inglott u lil Marthese Serracino Inglott, li minn naħa tagħhom wiegħdu u obbligaw ruħhom illi jixtru u li jakkwistaw l-istess proprjeta', u dan versu l-prezz ta' mitejn elf Ewro (€200,000.00) u taħt il-pattijiet u l- kondizzjonijiet kollha hemm imfissra (DOK: A); ILLI għal finijiet tad-disposizzjonijiet tal-Artikolu 495 A tal-Kapitolu 16 tal-Liġijiet ta' Malta, l-esponenti jiddikjaraw illi, kif jirriżulta mis- suespost, il-proprjeta' ilha tinżamm in komun għal iżjed minn tlett (3) snin, u ħadd mis-sidien qatt ma beda azzjoni quddiem xi qorti jew tribunal ieħor għall-qsim tal-istess proprjeta' miżmuma in komun; ILLI l-esponenti kollha jaqblu li għandu jsir il-bejgħ tal-proprjeta' skond il-pattijiet u l-kondizzjonijiet kollha tal-konvenju tat-22 t'Ottubru 2018, u f'każ illi din l-Onorabbli Qorti tordna, ossija tawtorizza, l-bejgħ skond ma jridu l-esponenti, ossija skond ma tixtieq l-akbar għadd ta' komproprjetarji fil-qies tal-valur tal-ishma li għandu kull komproprjetarju, l-intimati m'humiex ser ikun gravament preġudikat b'tali ordni billi, fost oħrajn, l- prezz tal-bejgħ, meta mqabbel mal-valur tal-proprjeta', huwa prezz rejali u ekwivalenti għall-prezz tas-suq tal-istess proprjeta'; ILLI għalhekk kellha ssir din il-kawża. GĦALDAQSTANT, jgħidu l-intimati għaliex m'għandhiex din l-Onorabbli Qorti, prevja kwalsiasi dikjarazzjoni ulterjuri neċessarja u opportuna: TAWTORIZZA l-bejgħ tal-fond ossija 112, "Cherry House", Stuart Street, Il-Mosta, kif soġġetta għar-rata ta' ċens annwu u perpetwu ta' €11.65, kompriża l-arja u l-bejt relattiv, altrimenti libera u franka, u bid-drittijiet u l-pertinenzi kollha tagħha, skond il-pattijiet u l-kondizzjonijiet tal- konvenju tat-22 t'Ottubru 2018 (DOK: A); TISTABBILIXXI l-prezz jew korrispettiv ieħor għall-bejgħ tal-fond ossija 112, "Cherry House", Stuart Street, Xlendi, Il-Munxar, kif soġġetta għar-rata ta' ċens annwu u perpetwu ta' €11.65, kompriża l-arja u l-bejt relattiv, altrimenti libera u franka, u bid-drittijiet u l-pertinenzi kollha tagħha, fl-ammont ta' mitejn elf Ewro (€200,000.00), jew f'ammont ieħor verjuri li jista' jiġi stabbilit minn din l-Onorabbli Qorti, okkorrendo bl-opera ta' periti u TISTABBILIXXI l-ħin, il-jum u l-post, fejn għandu jsir il-kuntratt ta' bejgħ TAĦTAR lin-nutar pubbliku Dottor Philip Meilak sabiex jippubblika l- kuntratt ta' bejgħ relattiv; TORDNA lill-kuraturi deputati intimati sabiex jidhru quddiem in-nutar pubbliku hekk maħtur sabiex jiġi ppubblikat il-kuntratt ta' bejgħ relattiv. Bl-ispejjeż kontra l-intimati li minn issa huma nġunti għas-subizzjoni." Rat ir-risposta ġuramentata tal-kuraturi deputati tas-27 ta' Frar 20191 li permezz tagħha ressqu s-segwenti eċċezzjonijiet: "Illi l-esponenti għadhom mhumiex edotti mill-fatti; Illi l-esponenti jirriservaw li jippreżentaw l-eċċezzjonijiet ulterjuri jekk kemm il-darba l-esponenti jirnexxielhom ikunu edotti mill-fatti u jsir Salv eċċezzjonijiet ulterjuri. Bl-ispejjeż." Rat il-provi kollha mressqa u semgħet it-trattazzjoni finali tad-difensur tal-atturi. (Il-kuraturi deputati ddikjaraw li kienu qed jistrieħu fuq l-atti proċesswali2). Rat li l-kawża tħalliet għall-lum għas-sentenza. Rat l-atti kollha tal-kawża. Ikkunsidrat: L-azzjoni tal-lum hi bażata fuq l-artikolu 495A tal-Kap 16 tal-Liġijiet ta' Malta, liema artikolu huwa ntiż li jiffaċilita' t-trasferiment ta' proprjeta' f'ċirkustanzi meta proprjetarji ta' minoranza ta' ishma għal raġuni jew oħra ma jkunux jistgħu jew ma jridux jersqu għat-trasferiment tagħha. Il-kompitu tal-Qorti fil-proċedura 1 Folio 28 2 Seduta tal-24 ta' Ġunju 2019 a fol 53 in eżami huwa għalhekk li tara jekk ir-rekwiżiti proċedurali u sostantivi kif stabbiliti fl-artiklu 495A tal-Kap 16 għal min qiegħed javvanza t-talba jkunux ġew sodisfatti. Il-Qorti għandha wkoll tiddetermina jekk il-bejgħ propost mir- rikorrenti jagħtix lok għal preġudizzju gravi għall-komproprjetarju/i dissident/i li ma jkunux qed jikkondividu l-bejgħ de quo. Ir-rikorrenti odjerni, bħala maġġoranza ta' komproprjetarji tal-fond ġewwa Triq Stuart il-Gżira, qegħdin jitolbu l-awtorizzazzjoni tal-Qorti sabiex jipproċedu bil- bejgħ ta' tali fond u dan peress li l-eredi ta' waħda mis-sidien tal-ishma fuq l- istess fond mhumhiex magħrufa u minħabba f'hekk hemm ostaklu għall-bejgħ ta' din il-proprjeta'. LIĠI L-artikolu 459A tal-Kap 16 jgħid hekk - (1) Salv meta jkun hemm kondominju jew stat ta' indiviżjoni forzata, meta xi ħaġa tkun inżammet in komun għal iżjed minn tliet snin u ħadd mis-sidien ma jkun beda azzjoni quddiem xi qorti jew tribunal ieħor għall-qsim tal-proprjetà li tkun qed tinżamm in komun, u l-komproprjetarji jonqsu milli jiftiehem u dwar il-bejgħ ta' xi proprjetà partikolari bejniethom, il-qorti għandha, jekk tkun sodisfatta li ħadd mill-komproprjetarji dissidenti ma jkun gravament preġudikat b'dak li tordna, tawtorizza l-bejgħ skont ma jkun jixtieq l-akbar għadd ta' komproprjetarji fil-qies tal-valur tal-ishma li kull komproprjetarju jkollu. (2) It-talba lill-qorti għandha ssir permezz ta' rikors li miegħu jkun hemm annessa dikjarazzjoni tas-sidien fejn jaqblu li jsir il-bejgħ kif ukoll prospett li jkun juri l-għadd u l-valur tal-ishma li kull wieħed minnhom ikollu kif ukoll il- pattijiet u l-kondizzjonijiet li taħthom ikun ser isir il-bejgħ. Fir-rikors għandha tiġi indikata wkoll id-data meta l-ħwejjeġ ikunu ġew in komun u ċ-ċirkostanzi relattivi. (3) Ir-rikors għandu jiġi notifikat lill-komproprjetarji kollha li ma jkunux jaqblu mal-bejgħ kif ukoll lill-kuraturi li jiġu maħtura mill-qorti biex jirrappreżentaw lil min mill-komproprjetarji ma jkunx magħruf jew ma jkunx jista' jinstab. id-dispożizzjonijiet reġistratur għandu jara li kopja tar-rikors tiġi pubblikata fil-Gazzetta u f'ġurnal wieħed ta' kuljum. (4) Dikjarazzjoni li xi komproprjetarju minnhom ma jkunx magħruf jew ma jkunx jista' jinstab għandha tiġi konfermata bil-ġurament minn wieħed mir-rikorrenti. (5) Il-komproprjetarji l-oħra kif ukoll il-kuraturi jistgħu, fi żmien għoxrin ġurnata min-notifika li ssirilhom tar-rikors, jew fil-każ ta' komproprjetarju li ma jkunx ġie notifikat bir-rikors fi żmien għoxrin ġurnata mill-aħħar pubblikazzjoni msemmija fis-subartikolu (3), jopponu l-bejgħ billi jiddikjaraw x'ikun il- preġudizzju gravi li huma jew il-komproprjetarji li jkunu jirrappreżentaw jistgħu jbatu minħabba fil-bejgħ. (6) Meta tiġi biex tivvaluta jekk ikunx hemm xi preġudizzju serju għal xi wieħed mill-komproprjetarji, il-qorti għandha tqis kull fattur rilevanti inkluż il-valur tal- proprjetà u l-prezz tal-bejgħ, u tista' għal dak il-għan tordna li ssir stima tal- proprjetà ta' Organizzazzjoni u Procedura Civili. (7) Il-qorti għandha tiddeċidi dwar ir-rikors, u jekk tiddeċidi li għandu jsir il- bejgħ, din għandha tistabbilixxi x'ikun il-prezz jew korrispettiv ieħor għal dak il- bejgħ u għandha iktar minn hekk – (a) tistabbilixxi l-ħin, il-jum u l-post, meta u fejn għandu jsir it-trasferiment; (b) meta l-bejgħ ikun ser isir permezz ta' att pubbliku, taħtar nutar biex jippubblika l-att; (ċ) taħtar kuratur, ukoll minn fost il-komproprjetarji nfushom, sabiex jirrappreżenta lil min mill-komproprjetarji jonqos milli jidher quddiem in-nutar għall-kuntratt jew istrument ieħor ta' trasferiment. (8) Il-qorti tista', billi jsirilha rikors minn xi parti li jkollha interess, tibdel il-jum, il-ħin jew il-post fejn ikun ser isir it-trasferiment. (9) Jekk ikun hemm aktar minn komproprjetarju wieħed li jopponi jew f'każ li l-qorti tkun ċaħdet ir-rikors skont id-dispożizzjonijiet tas-subartikolu (7), il- qorti tista', minkejja d-dispożizzjonijiet l-oħra ta' dan l-artikolu, tordna l-bejgħ tal-beni b'liċitazzjoni skont id-dispożizzjonijiet tal-artikoli 521 u 52. Mill-atti jirriżulta li – i. Fit-22 t'Ottubru 2018 l-atturi daħlu f'konvenju ma' Philip George Serracino Inglott u Marthese Serracino Inglott permezz ta' liema ntrabtu li jbiegħulhom u jitrasferulhom il-proprjeta' mertu tal-proċeduri odjerni, u dan versu l-prezz ta' mitejn elf Ewro (€200,000.00) taħt il-pattijiet u l-kondizzjonijiet kollha hemm imfissra3. ii. Ġew esibiti: a. Dikjarazzjoni a tenur tal-artikolu 495A (2) tal-Kap 16 fejn l-atturi qablu li jbiegħu il-fond in kwistjoni kif soġġett għar-rata ta' ċens annwu u perpetwu ta' €11.65, kompriż l-arja u l-bejt relattiv, altrimenti liberu u frank, u bid-drittijiet u l-pertinenzi kollha tiegħu, skont il-pattijiet u l-kundizzjonijiet kollha tal-konvenju tat-22 t'Ottubru 20184; b. Prospett a tenur tal-artikolu 495A (2) tal-Kap 16 fejn ġie muri l-għadd u l- valur tal-ishma li kull wieħed mis-sidien skont il-konvenju msemmi5. c. Dikjarazzjoni ġuramentata tal-attur Joseph Marsham Bouhlel permezz ta' liema ddikjara li l-eredi ta' Jennie Marsham Bouhlel li mietet fil-15 t'Ottubru 2006 għadhom sal-lum mhux magħrufa6. d. Inspection and Valuation Report fuq il-proprjeta' in kwistjoni redatt mill- perit Kevin Zammit inguanez li spezzjona l-fond fit-2 t'April 2009 u wara li ħa in konsiderazzjoni numru ta' fatturi fosthom il-lok u s-sit u l-istat tal-fond stmah għall-valur ta' €200,0007. iii. Xehed ir-rikorrent Joseph Marsham Dingli li xehed fost oħrajn dwar l-ishma rispettivi tas-sidien tal-fond in kwistjoni u l-inkarigu li taw lin-nutar Dr Philip Meilak sabiex jagħmel ir-riċerki kollha relattivi għal din il-proprjeta' u kkonferma li d-dar tappartjeni lilu u lil ħuħ Anthony Marsham Bouhlel in kwantu għal terz indiviż kull wieħed, lil Selina Marsham Bouhlel in kwantu għal sehem wieħed minn tnax -il sehem indiviż u in kwantu għal kwart indiviż lill-eredi mhux magħrufa ta' Jennie Marsham Bouhlel. F'dawn iċ-ċirkustanzi ma kienx faċli li wieħed isib xerrej, madankollu wara circa ħames snin li d-dar kienet ilha vojta, ċertu Philip George Serracino Inglott u Marthese Serracino Inglott xtaqu jakkwistaw il-proprjeta' u laħqu ftehim ta' bejgħ tant li ffirmaw il-konvenju. Għalhekk imbagħad infetħet il-kawża odjerna. Is-sinjuri Degiorgio huma lesti jistennew l-eżitu tal-kawża qabel ma jkun jista' jsir il-kuntratt. iv. Xehed Philip George Trabelsi li spjega kif meta hu u martu nteressaw ruħhom li jixtru l-fond tal-kawża odjerna, Joseph Marsham Bouhlel, wieħed mis- sidien kien qallu li kien hemm sehem ta' 1⁄4 indiviż mid-dar li ma kinux jafu lil min jappartjeni. Ftehmu fuq il-prezz ta' €200,000 u sar il-konvenju. Il-konjuġi Degiorgio aċċettaw li jistennew l-eżitu tal-kawża odjerna u lesti jixtru d-dar jekk il-Qorti tawtorizza l-bejgħ. v. Xehed in-nutar Dr Philip Pollina dwar ir-riċerki li għamel fuq il- proprjeta' mertu tal-kawża tal-lum. Huwa sab li wara li miet Giovanni Marsham Bouhlel, sehemu ta' 1⁄4 indiviż mill-proprjeta' iddevolva fuq martu Jennie Marsham Al Jolsi mietet nhar il-15 t'Ottubru 2006 fl-Istati Uniti tal-Amerka. Permezz ta' testment li hija kienet għamlet fit-13 ta' Mejju 1975 hija kienet innominat bħalha eredi universali tagħha lil żewġha u lil binha Andrew Thomas Bouhlel sive Andrew Marsham Bouhlel li kienu wkoll residenti ġewwa l-Istati Uniti. mhux biss żewġha iżda anke binha ġew neqsin qabilha. U minħabba li l-atturi qatt ma kellhom kuntatt ma' dawn il-familjari fl-Amerka ma kienx possibbli jkunu jafu min huma l-eredi ta' Jennie Marsham Bouhlel. Ix-xhud spjega wkoll li fil-frattemp ġie ffirmat quddiemu il-konvenju msemmi tat-22 t'Ottubru 2018 liema konvenju qed jistenna l-eżitu tal-kawża li kellhom jagħmlu l-vendituri minħabba l- imsemmi kwart indiviż. ĠURISPRUDENZA Fil-każ Carmelo sive Nenu Azzopardi Galdes Giappone et vs Dr Anthony Cutajar Vassallo et noe deċiż fis-16 ta' Lulju 201511 ingħad hekk - "Ikkonsidrat li ħadd ma jista' jiġi imġiegħel jibqa' fil-komunjoni u kull wieħed mill-komproprjetarji jista' dejjem, għad li jkun hemm ftehim xort'oħra, jitlob il- qasma, kemm-il darba ma jkunx hemm dispost mod ieħor bl-aħħar volonta' tat- testatur (art.496 tal-Kap.16 tal-Liġijiet ta' Malta). Inoltre kull komproprjetarju jista' jittrasferixxi s-sehem tieħu. (art.495 tal-Kap.16). Illi l-Art.495A daħal fil-Kap.16 tal-Liġijiet ta` Malta in forza tal-Att XVIII tal- 2004. Id-dispożizzjoni taghti l-fakolta` lill-Qorti li tawtorizza bejgħ ta' proprjeta` in komuni meta l-bejgħ jinżamm minn xi komproprjetarji kapriċċjożament. Il-ħsieb tal-liġi hu li tingħata proċedura relattivament sempliċi u ta' malajr biex jintemm stat ta' komunjoni ta' proprjeta` li l-liġi ma tiffavorihx. Iż-żmien ..… li ssemmi d-dispożizzjoni jibda jgħaddi minn meta jkun inħoloq l- istat ta' komunjoni. L-Art.495A(5) jagħti l-fakolta` lill-komproprjetarji "dissidenti" li jopponu l- bejgħ billi "jiddikjaraw xi jkun il-preġudizzju gravi li huma jew il- komproprjetarji li jkunu jirrapreżentaw jistgħu jbatu minħabba fil-bejgħ." Meta l-bejgħ isir lil terzi, il-komproprjetarji kollha – kemm dawk li jridu l-bejgħ u kemm dawk li ma jridux – għandhom komuni l-interess illi, jekk il-bejgh isir, dan ikun bl-aħjar prezz. Dan l-interess komuni jgħin biex ma jmorrux minn taħt dawk li ma jridux ibigħu għax għallinqas ikunu kisbu prezz tajjeb għas-sehem li, kontra qalbhom, ikollhom ibiegħu. Għalhekk meta jkun hemm oppożizzjoni għall-bejgh, din tiġi eżaminata mill-qorti li jkollha d-dritt li tordna li ssir stima tal-proprjeta` u jekk it-talba tiġi akkordata, il-qorti għandha tistabbilixxi l-prezz għal dak il-bejgħ. Fl-aħħarnett f'każ li jkun hemm aktar minn komproprjetarju wieħed li jopponi jew f'każ li l-qorti ticħad it- talba, dik il-qorti tkun tista' tordna l-bejgħ tal-beni b'liċitazzjoni. Mil-lat ta` proċedura, it-talba biex isir il-bejgħ issir permezz ta` rikors li għandu jkollu miegħu dikjarazzjoni tas-sidien fejn jaqblu li jsir il-bejgħ kif ukoll prospett li jkun juri l-għadd u l-valur ta' l-ishma li kull wieħed minnhom ikollu kif ukoll il-pattijiet u l-kondizzjonijiet li taħthom ikun ser isir il-bejgħ. Fir-rikors għandha tkun indikata wkoll id-data meta l-propjeta' tkun saret in komun u ċ-ċirkostanzi relattivi. Jekk il-Qorti tiddeċiedi li għandu jsir il-bejgħ, din għandha tistabbilixxi x'ikun il-prezz jew korrispettiv ieħor għal dak il-bejgħ u għandha aktar minn hekk – (a) tistabbilixxi l-ħin, il-jum u l-post meta u fejn ghandu jsir it-trasferiment. (b) meta l-bejgħ ikun ser isir permezz ta' att pubbliku, taħtar nutar biex jippubblika l-att. c) taħtar kuratur, ukoll minn fost il-kompropjetarji nfushom sabiex jirrappreżenta lil min mill-kompropjetarji jonqos milli jidher quddiem in-nutar ghall-kuntratt jew strument ieħor ta' trasferiment. Ikkonsidrat li fil-każ odjern l-eredita' ġjaċenti ma tistax tkun meqjusa bħala komproprjetarja "dissidenti" fit-tifsira ordinarja tal-kelma. Proprjament hija rappreżentata minn kuraturi li ma jistgħux jaġixxu de proprio biex jittrasferixxu kapital appartenenti lill-eredita`, imma biss bl-awtorizzazzjoni tal-Qorti wara li jsiru ċerti aċċertamenti fl-interess tal-eredita' ġjaċenti. Id-dissens, f'dan il-każ, jikkonsisti fil-limitazzjonijiet imposti mil-liġi fuq l-istess kuraturi. Madanakollu l-kompitu tal-Qorti fil-proċedura istitwita taħt l-artiklu 495A hija biex tistabbilixxi jekk il-komproprjetarju/i dissidenti ma jkunux gravament preġiudikati. Inoltre, jinkombi fuq 'l hekk imsejħa dissidenti, l-oneru li juru dan il-preġiudizzju gravi. Kompla jinghad hekk fil-każ Carmelo Murgo vs Josephine Vella Demarco et deciz fis-27 ta' Gunju 201712 - "Il-kondizzjonijiet li jistgħu jagħtu lok għal din l-azzjoni minn qari ta' dawn is- subinċiżi huma s-segwenti: Il-komunjoni tal-ħaġa għal aktar minn għaxar snin bejn il-komproprjetarji kollha. In-nuqqas ta' pendenza ta' azzjoni għal qsim tal-propjeta in kommun. In-nuqqas ta' ftehim dwar il-bejgh ta' propjeta partikolari bejn il- komproprjetarji kollha. Ir-rieda tal-maggoranza tal-komproprjetarji fil-qies tal-valur tal-ishma li jsir il-bejgħ tal-istess proprjeta'. In-nuqqas ta' preġudizzju gravi tal-komproprjetarji li qed joġġezzjonaw jekk il-bejgħ tal-propjeta ssir bil-kondizzjonijiet u pattijiet proposti mill-maġġoranza tal-komproprjetarji. Qari ta' dawn ir-rekwiżiti neċessarji biex il-Qorti tordna jew tiddeklina li tordna bejgħ juri illi din it-talba hi waħda ristretta bejn il-komproprjetarji ċioe' bejn dawk li jridu l-bejgħ (il-maġġoranza skond il-qies tal-ishma) kontra dawk li ma jridux. Hi azzjoni intiża biex ma jintilifx ċans ta' bejgħ vantaġġjuż tal-istess proprjeta' fl-interita' tagħha a skapitu ta' proprjetarju wieħed jew iżjed in komun mal-oħrajn u li ma għandhomx il-maġġornaza tal-ishma. Il-liġi ma tippostulax a priori n-neċessita' li jkun sar konvenju ta' bejgħ. Għalkemm ma teskludix li l- maġġoranza tal-koproprjetarji jkunu daħlu f'konvenju pero' tali konvenju ma jagħti ebda drittijiet lill-akkwirent prospettiv fuq l-ishma tal-minoranza riluttanti li jbiegħu jekk il-bejgh tal-ishma taghhom flimkien ma' dawk li jridu l-bejgh ma jiġix sanċit mill-Qorti a bazi ta' talba taħt dan l-artikolu. Il-Qorti trid tevalwa biss, fost kondizzjonijiet oħra, jekk bejgħ kif postulat mill-maġġoranza hux ser ikun ta' preġudizzju gravi għal minoranza. Il-bażi legali wara din it-talba li tinneċessita l-inkluzjoni tal-proprjetarji kollha hi ċ-ċertezza li ordni ta' Qorti tikkreja bejn il-komproprjetarji kollha fuq proprjeta partikolari dwar il-bejgħ tagħha bil-kondizzjonijiet espliciti li taħthom din il-proprjeta' fl-intier tagħha għandha tinbiegħ, liema ordni tkun torbot lil komproprjetarji kollha. Ta' min jgħid li dan l-artikolu tal-liġi jiffaċilita s-sitwazzjoni fejn hemm riluttanza jew nuqqas ta' kunsens ta' wħud mill-koproprjetarji li huma fil-minoranza billi x-xirka tal-komunjoni tigi maħlula. L-intendiment tal-liġi jiffavorixxi għalhekk it- tmiem tal-komunjoni u mhux iż-żamma basta li l-kundizzjonijiet jew elementi tal- istess artikolu tal-liġi fuq ċitat jiġu sodisfatti." KONSIDERAZZJONIJIET Fid-dawl tas-suespost il-Qorti tagħmel is-segwenti osservazzjonijiet: 1. Fil-każ tal-lum irriżulta stat ta' komproprjeta' bejn is-sidien li jissemmew fil- proċeduri għal perjodu li jeċċedi t-tlett snin; 2. Ma tressqet ebda prova li tikkontesta l-provenjenza tal-proprjeta' in kwistjoni u lanqas li twaqqa' l-mod kif is-sehem tal-istess proprjeta' ghadda ghand il-varji komproprjetarji; 3. Ma rriżultat ebda azzjoni pendenti dwar id-diviżjoni tal-proprjeta' mertu ta' dawn il-proċeduri; 4. Ma kienx possibbli li jintlaħaq ftehim bejn il-komproprjetarji kollha dwar il- bejgħ tal-art peress li l-eredi ta' waħda mis-sidien li kellha sehem ta' 1⁄4 mhumhiex magħrufa u għalhekk ġew intavolati dawn il-proċeduri; Il-Qorti tqis sodisfatti l-kriterji ndikati fl-artikolu 459A (2) tal-Kap 16 in kwantu għall-fatt li t-talba għall-awtorizzazzjoni mressqa mill-maġġor parti tal- komproprjetarji saret permezz ta' rikors ġuramentat li fih ġie dikjarat il-qbil tas- sidien rikorrenti għall-bejgħ ta' tali fond. Mid-dokumenti esibiti mar-rikors u mill-provi mressqa fil-kawża, partikolarment l-abbozz tal-kuntratt tal-bejgħ, hemm indikat is-sehem tal-vendituri, inkluż tas-sidien mhux magħrufa. Iċ- ċirkustanzi relattivi huma wkoll indikati fir-rikors kif spjegat. Il-pattijiet u l- kundizzjonijiet tal-bejgħ ġew stipulati fil-konvenju tat-2 t'Ottubru 2018 preżentati in atti kif ukoll fl-abbozz tal-kuntratt ta' bejgħ; 6. Il-kriterji ndikati fl-artikolu 459A (3) tal-Att ukoll huma sodisfatti. Ir-rikors tar-rikorrenti ġie notifikat lill-kuraturi maħtura appożitament biex jirrapreżentaw lil dawk il-komproprjetarji mhux magħrufa; 7. Id-dikjarazzjoni rikjesta a tenur tas-subartikolu 4 tal-artikolu msemmi ġiet ġuramentata mir-rikorrent Joseph Marsham Bouhlel fejn spjega li nonostante l-mewt ta' Jennie Zarb Adami Bouhlel fl-2006, l-eredi tagħha għadhom mhux magħrufa; 8. Ma tressqet ebda oppożizzjoni formali minn xi kompropretarju għall-bejgħ in kwistjoni ai fini tal-artikolu 459A (5) tal-Att; 9. Dwar il-prezz tal-bejgħ, kien jinkombi naturalment fuq ir-rikorrenti li jġibu prova permezz ta' liema huma jikkonvinċu lill-Qorti li l-valur mitlub huwa wieħed vantaġġjuz li ma jirrekax preġudizzju gravi lill-komproprjetarji l-oħra li huma assenti u ma humiex rintraċċjabbli, inkella kompletament injoti. Il-Qorti tinnota li fir-rapport peritali preżentat mir-rikorrenti ingħataw raġunijiet validi u dettaljati li jispjegaw kif wasal għall-valur tal-fond u għalhekk ma tirriskontrax preġudizzju għal dawk il-komproprjetarji hux magħrufa. Ghaldaqstant il-Qorti tafferma li l-fond mertu ta' dawn il-proċeduri għandu jinbiegħ għall-prezz ta' €200,000; 10. In fine jiġi nnutat ukoll li l-konvenji in kwistjoni ma fihomx kundizzjonijiet għajr dawk normalment assunti mill-vendituri f'kuntratt ta' bejgħ. Fid-dawl ta' dawn l-osservazzjonijiet il-Qorti sejra takkolji t-talbiet tar-rikorrenti u tawtorizza l-bejgħ tal-fond imsemmi. Għal dawn il-motivi l-Qorti taqta' u tiddeċiedi l-każ billi: Tilqa' l-ewwel talba u tawtorizza l-bejgħ tal-fond ossija 112, "Cherry House", Stuart Street, Il-Mosta, kif soġġetta għar-rata ta' ċens annwu u perpetwu ta' €11.65, kompriża l-arja u l-bejt relattiv, altrimenti libera u franka, u bid-drittijiet u l-pertinenzi kollha tagħha, skond il-pattijiet u l- kondizzjonijiet tal-konvenju tat-22 t'Ottubru 2018; Tilqa' t-tieni talba u testabilixxi l-prezz għall-bejgħ tal-fond ossija 112, "Cherry House", Stuart Street, Xlendi, Il-Munxar, kif soġġetta għar-rata ta' ċens annwu u perpetwu ta' €11.65, kompriża l-arja u l-bejt relattiv, altrimenti libera u franka, u bid-drittijiet u l-pertinenzi kollha tagħha, fl-ammont ta' mitejn elf Ewro (€200,000.00), Tilqa' t-tielet talba u tistabilixxi l-jum tal-................fil-(ħin), fl-edifizju tal-Qorti, St Peter's, Ħaż-Żabbar għall-pubblikazzjoni tal-kuntratt ta' bejgħ tal- proprjeta' in kwistjoni; Tilqa' r-raba' talba u taħtar lin-nutar pubbliku Dottor Philip Meilak sabiex jippubblika l-kuntratt ta' bejgħ relattiv; Tilqa' l-ħames talba u tordna lill-kuraturi deputati intimate l-Av. Dr Charmaine Caruana Brandon u l-P.L. Daniel Farrugia Randon sabiex jidhru quddiem in- nutar pubbliku hekk maħtur sabiex jiġi ppubblikat il-kuntratt ta' bejgħ relattiv. L-ispejjeż jitħallsu mir-rikorrenti a proporzjon tas-sehem tagħhom. Onor. Dr. Miriam Giacomotto LL.D. ‘Apap Migneco Victor Scerti De Giorgio Dep. Reġ.